המוזיאון לאמנויות יפות של מרסיי

המוזיאון לאמנויות יפות של מרסיי (בצרפתית: Musée des beaux-arts de Marseille) הוא אחד המוזיאונים המרכזיים בעיר מרסיי שבחבל פרובאנס-אלפ-קוט ד'אזור שבצרפת. המוזיאון שוכן באגף של ארמון לונגשאן (Palais Longchamp), ומוצגים בו ציורים, פסלים ורישומים מן המאות ה־16 עד ה־19. היסטוריה המוזיאון נמנה עם חמישה מוזיאונים שהוקמו בשנת 1801 בתקופת הקונסולאט בערים המרכזיות של צרפת. בסיס האוסף נוצר בעקבות החרמת רכוש המדינה בידי המהפכנים לאחר צו הקונסולאט מ־1 בספטמבר 1800. במהלך המאה ה-19 נוספו לאוסף הפקדות נוספות של נכסי מדינה בשנים 1814, 1817 ו־1819, וכן לאורך שארית המאה. בשנת 1856 רכש המוזיאון את אוסף בורלי. בשנת 1869 הועבר המוזיאון אל האגף השמאלי של ארמון לונגשאן. לאחר יותר מ־130 שנות פעילות התברר כי יש צורך בשיפוץ מקיף של ארמון לונגשאן ושל המוזיאון. עבודות שימור ושיקום ממושכות החלו בשנת 2005 והושלמו ביוני 2013, והן השיבו למתחם את הדרו המקורי. המבנה המוזיאון שוכן באגף הימני של ארמון לונגשאן, שנבנה בידי האדריכל אנרי־ז'אק אספרנדייה בין השנים 1862–1869 לציון הגעת מי נהר דוראנס לעיר באמצעות תעלת מרסיי. המבנה הוכרז כמונומנט היסטורי. קולונדה מחברת בין המוזיאון לבין המזרקה המונומנטלית שבמרכז הארמון. המבנה מעוטר בעיטורים פיסוליים עשירים, ובהם קבוצת הפסלים "הדוראנס" מאת ז'ול קבלייה וארבעה פסלי חיות בר מאת אנטואן־לואי ברי בכניסה. בגרם המדרגות של המוזיאון מוצגים שני ציורים מאת פייר פובי דה שאבאן: "מרסיי, שער למזרח" ו־"מרסיי, מושבה יוונית". אוספים מהאסכולה הצרפתית, יש אוסף בולט של רישומים מאת פייר פול פוג'ה. האסכולה האיטלקית מיוצגת עם רישומים מאת פונטורמו, גרצ'ינו, ג'ובאני לנפרנקו, סלבטור רוזה ועם עשרים ואחד רישומים טוסקניים מהמאה ה-16 ותחילת המאה ה-17 מאת פרה אנג'ליקו, ברטולומיאו בנדינלי, פרנצ'סקו סלביאטי, בלדסארה פרוצי, איל סודומה וג'ורג'ו וזארי. פסלים במוזיאון אוסף מרשים של פסלים מאת פייר פול פוג'ה (1620–1694), כמו גם את "המדיטציה", יצירת מופת מאת אוגוסט רודן, שהוצעה למוזיאון על ידי האמן עצמו. קישורים חיצוניים אתר האינטרנט הרשמי של המוזיאון לאמנויות יפות של מרסיי (בצרפתית) הערות שוליים